SITUAŢIA APROVIZIONĂRII CU APĂ POTABILĂ ÎN JUDEŢUL CLUJ

ANUL 2010

În judeţul Cluj toate localităţile urbane (municipii şi oraşe) şi 73 localităţi rurale sunt aprovizionate cu apă potabilă de bună calitate din punct de vedere sanitar, în sistem centralizat, atât din surse de suprafaţa cât şi din surse de profunzime.

Aprovizionarea cu apă potabilă în sistem public este asigurată de către următorii producători/distribuitori:

1. *S.C. Compania de Apă Someş S.A.*, pentru:

* Municipiul Cluj-Napoca - 5 zone de aprovizionare: ZAP de presiune inferioară nr.1, ZAP de presiune intermediară nr.2, ZAP de presiune medie nr.3, ZAP de presiune superioară nr.4, ZAP de presiune înaltă nr. 5;
* Oraşul Huedin - 1 zona de aprovizionare - ZAP nr.10;
* Municipiul Gherla - 1 zona de aprovizionare - ZAP nr.11;
* 3 zone de aprovizionare în rural - ZAP rural nr.6, ZAP rural nr.7, ZAP rural nr.8.

Compania de Apă Someş S.A. are licenţa ANRSC nr. CJ 20127/17.11.2011.

1. *S.C. Compania de Apă Arieş S.A.* pentru: Municipiul Turda şi localităţile: Mihai Viteazu, Corneşti, Cheia, Bogată, Sănduleşti, Copăceni, Bogată (ZAP nr.12) şi municipiul Câmpia Turzii şi localităţile: Viişoara, Călăraşi (ZAP nr.13);

Compania de Apă Arieş S.A. are licenţa ANRSC nr. 262/28.07.2008, valabilitate: 28.07.2013.

III. *S.C. Someş S.A. DEJ* – producător de apă pentru municipiul Dej (ZAP nr.9) distribuţia fiind preluată de către Compania de Apă Someş SA - sucursala Dej.

Ca surse de alimentare cu apă pentru localităţile din judeţ, acestea sunt atât de suprafaţa cât şi de profunzime după cum urmează:

* Pentru municipiile Cluj Napoca, Gherla, şi localităţile limitrofe: Gilau, Somesul Rece, Savadisla, Vlaha, Floresti, Luna de Sus, Aghiresu Fabrici, Garbau, Baciu, Corusu, Popesti, Salistea Noua, Apahida, Corpadea, Dezmir, Sannicoara, Campenesti, Cojocna, Moristi, Cara, Gadalin, Visea, Jucu de Sus, Jucu de Mijloc, Jucu Herghelie, Bontida, Rascruci, Iclod, Fundatura, Livada, Iclozel, Orman, Caianu, Caianu Vama, Caianu Mic, Vaida Camaras, Valeni, Suatu, Mociu, Chesau, Ghirisu Roman, Frata, Camarasu, Cornesti, Lujerdiu, Morau, Ceanu Mare, Dabaca, Sanpaul, Sardu, Fizesu Gherlii, Bont, Nicula, Sacalaia, sunt folosite surse de suprafaţa: Tarniţa, Someşul Cald şi Lacul Gilău (98,28 % din volumul total) cu completări din pânză freatică – sursa Floreşti (1,78 % din volumul total).
* Pentru oraşul Huedin si localitatile: Bologa, Poieni, Morlaca, Braisor, Sancraiu, Domos, aprovizionarea cu apa este asigurată din sursa de profunzime Bologa.
* În municipiul Turda şi localităţile Mihai Viteazu, Cornesti, Cheia, Sandulesti, Copaceni, Bogata, aprovizionarea cu apă se face din sursa de profunzime: puţuri Mihai-Viteazu şi Corneşti.
* În municipiul Câmpia Turzii şi localităţile limitrofe Viisoara, Calarasi, Calarasi Gara, aprovizionarea cu apă se face din sursade suprafaţa Hasdate (care reprezintă 95,64% din volumul total) şi sursa de profunzime Călăraşi (carereprezintă 4,36% din volumul total).
* In municipiul Dej si localitatile limitrofe Urisor, Cuzdrioara, Casei, Dej Triaj Urisor, aprovizionarea cu apă se face din sursade suprafaţa Raul Somesul Mare.

De remarcat este faptul că în prezent în toate localităţile aprovizionate din aceste surse, distribuţia apei potabile se face în mod continuu cu apa de calitate corespunzătoare din punct de vedere sanitar.

În anul 2010 s-au înregistrat 960 ore de întreruperi în furnizarea apei potabile cauzate de avarii şi întreruperi programate pentru reabilitarea reţelei de distribuţie din Cluj Napoca, Gherla şi Dej, 170 ore pentru sistemul de distribuţie din Turda şi 160 ore pentru sistemul de distibutie din Câmpia Turzii.

Toate centrele urbane din judeţ dispun de staţii de tratare bine utilate, prevăzute de laboratoare uzinale proprii în vederea autocontrolului:

* Laboratorul de analiza apă al Companiei de Apă Someş S.A. este acreditat RENAR – Certificat de acreditare Nr. LI 801 din data de 20.07.2009. Data expirării acreditarii 19.07.2013;
* Laboratorul Companiei de Apă Someş S.A. sucursala Dej este înregistrat la Ministerul Sănătăţii din data de 08.12.2010.
* Laboratorul de analiza apă al S.C. Compania de Apă Arieş S.A. este înregistrat la Ministerul Sănătăţii – Direcţia Generală de Sănătate Publică şi Programe - nr. certificat 14804/23.09.2009. Certificatul este valabil 2 ani.

Referitor la posibilităţile şi procedeele de tratare, aceste sunt cele clasice cu excepţia la S.C. Someş S.A. Dej, care aplica în plus ozonizarea.

Pentru realizarea infrastructurii de aprovizionare cu apa s-au făcut o serie de investiţii în cadrul Programului Operaţional Sectorial "Extinderea şi reabilitarea sistemelor de apă şi apa uzată":

- Reabilitarea staţiei de tratare a apei Huedin - termen de finalizare 05. 2012;

- Reabilitarea retelelei de apă din Huedin - termen de finalizare 04. 2011;

- Reabilitarea reţelei de apă din Dej, Gherla - termen de finalizare 02. 2011;

- Rezervoare şi staţii de pompare în Cluj-Napoca

- Extindere reţea de apă Cluj- Napoca – termen de finalizare 12. 2011;

- Reabilitarea reţelelor de apă Cluj-Napoca – termen de finalizare 03. 2012.

- Extinderea şi reabilitarea sistemelor de apă şi apa uzată în regiunea Turda şi Câmpia –Turzii - termen de finalizare în anul 2012.

Supravegherea sanitară a surselor de apă se face conform legislaţiei sanitare în vigoare. Toţi producătorii de apă au contract cu laboratorul Direcţiei de Sănătate Publică Cluj pentru monitorizarea de audit. Laboratorul de analiza al Direcţiei de Sănătate Publică Cluj este înregistrat la Ministerul Sănătăţii din data de 21.12.2010 şi acreditat RENAR – Certificat de acreditare Nr. LI 386 din data de 25.01.2006. Data expirării acreditarii 07.03.2014.

În cursul anului 2010, supravegherea sanitară a aprovizionării cu apă potabilă prin sistem centralizat s-a concretizat prin recoltarea şi analizarea unui număr de un număr de 975 probe de apă ieşire uzina şi reţea de distribuţie, faţă de 802 probe în anul 2009 (cu 173 mai multe probe decât în anul precedent) înregistrându-se 33 probe neconforme (5 pentru parametrii microbiologici şi 28 pentru parametrii fizico-chimici). Neconformităţile pentru parametrii microbiologici la punctele de conformare din reţeaua de distribuţie s-au înregistrat în perioada inundaţiilor (22.06-08.07.2010), corelându-se cu valori scăzute pentru parametrul clor rezidual liber (în contextul neasigurării dozei de siguranţă pentru dezinfecţie). Ca urmare a riscului pentru sănătatea publică s-a solicitat telefonic şi în scris un raport din partea producătorului de apă şi s-a transmis că sarcină imediată suplimentarea dozei de clor administrată apei în vederea protejării sănătăţii populaţiei. Pentru parametrul aluminiu s-au înregistrat 3 neconformităţi, concomitent cu neconformităţile privind turbiditatea, la apa ieşire staţie de tratare, prelucrată de S.C. Someş S.A. Dej, care se datoresc dozării inadecvate a coagulantului în procesul de tratare. Pentru remediere s-au propus măsuri:

* îmbunătăţirea dozării sulfatului de aluminiu şi a procesului tehnologic;
* introducerea poliacrilamidei în procesul de tratare;
* pentru alimentarea municipului Dej cu apă conformă se va schimba sursa de apă (sem. I 2011).

În localităţile rurale au fost prelevate şi analizate 342 probe de apă din fântâni şi izvoare, faţă de care s-au înregistrat un număr de 57 de probe neconforme (76 % neconformităţi pentru parametrii microbiologici şi 24% neconformităţi ale parametrilor fizico- chimici). Din totalul de 342 probe:

* fântâni publice şi sisteme de alimentare cu apă

- 16 probe de la staţia de tratare Luna şi din reţeaua de distribuţie a localităţii Luna înregistrându-se 8 neconformităţi pentru parametrii fizico-chimici (nitraţi). Ca urmare a riscului pentru sănătatea publică s-a transmis primăriei şi dispensarului medical sarcina de a informa populaţia asupra interdicţiei utilizării apei în scop potabil, la prepararea prin fierbere a alimentelor precum şi la prepararea laptelui destinat alimentaţiei sugarilor. În cursul lunii decembrie 2010 Compania de Apă Arieş S.A. concesionarul sistemului de alimentare cu apă, a montat încă o staţie de denitrificare, la probele prelevate ulterior nu s-au mai înregistrat neconformităţi pentru parametrul nitraţi.

- 52 primării (48 prelevate de delegaţii D.S.P. şi 4 aduse de către reprezentanţii primăriilor – 9 probe neconforme pentru parametrii chimici şi 5 pentru parametrii microbiologic. S-a transmis primăriilor interdicţia de a consuma apa în scop potabil, prepare de alimente şi nevoi gospodăreşti. Pană la eliminarea neconformităţilor constatate se vor identifica alte surse pentru alimentarea cu apă, apă îmbuteliată.

- 135 probe prelevate din Şcoli şi Grădiniţe – 21 neconforme chimic şi 18 neconforme microbiologic; Măsuri de remediere – montare filtre pentru potabilizarea apei.

* fântâni private

- 139 au fost prelevate de către beneficiari (101 societăţi comerciale, 38 persoane fizice) – 10 neconforme chimic şi 19 neconforme microbiologic.

S-a adus la cunoştinţa autorităţilor locale prevederile Legii 458/2002 cu modificările şi completările ulterioare privind responsabilităţile care le revin privind monitorizarea calităţii apei din localitate. Colaborarea în acest domeniu a fost dificilă. Serviciul nostru a organizat deplasări în teritoriu în vederea monitorizării calităţii apei din aceste surse; deplasările fiind condiţionate de disponibilitatea mijlocului de transport propriu, nu s-a putut realiza acoperirea întregului teritoriu.

Nu s-au înregistrat epidemii hidrice în cursul anului 2010 şi nu au fost semnalate nici alte probleme de sănătate în relaţie cu consumul de apă potabilă.

În trim. III a fost înregistrat un singur caz de methemoglobinemie acută infantila în localitatea Viişoara. Au fost prelevate şi analizate probe de apă din sursa incriminata, rezultatele demonstrând neconformităţi, atât pentru parametrii direct implicaţi în generarea afecţiunii (azotaţi) cât şi pentru cei microbiologici.

Conform metodologiei în vigoare, fişele de raportare ale cazurilor de methemoglobinemie acută infantilă (fisa A şi B) au fost transmise Institutului Naţional de Sănătate Publică, Centrului Regional de Sănătate Publică Iaşi, care coordonează sinteza naţională.

In cursul anului 2010 s-au efectuat 18 controale la instalatiile locale din mediul rural, 19 controale la instalatiile centrale ( 13 statii de tratare - Gilau, Floresti, Bologa, Iara, Capusu, Luna si rezervoare de acumulare - Borsa, Vultureni; 6 controale sisteme de distributie).

Informaţii despre calitatea apei potabile distribuită în sistem centralizat, în zonele de aprovizionare cu apă:

JUDEŢUL CLUJ

|  |  |  |  |  |  |  |
| --- | --- | --- | --- | --- | --- | --- |
| Informaţii despre calitatea apei potabile în zonele de aprovizionare cu apă (ZAP) care furnizează în medie o cantitate de apă mai mare de 1.000 m3/zi sau care deservesc mai mult de 5.000 de persoane | | | | | | |
| Anul | 2010 | | | | | |
| Judeţul | CLUJ | | | | | |
| Parametrul | Nr. total de analize/parametru | Nr. de analize necorespunzătoare | % de analize necorespunzătoare | Cauză | Acţiunea de remediere | Calendar |
| Parametri microbiologici | | | | | | |
| Escherichia coli | 2097 | 19 | 0,90% | Dozarea inadecvată a reactivilor de tratare | Dozarea adecvată a dezinfectantului | Termen scurt |
| Enterococi | 2067 | 9 | 0,43% | Dozarea inadecvată a reactivilor de tratare | Dozarea adecvată a dezinfectantului | Termen scurt |
| Parametri chimici | | | | | | |
| Arsen | 75 | 0 |  |  |  |  |
| Benzen | 3 | 0 |  |  |  |  |
| Benz (a) piren | 7 | 0 |  |  |  |  |
| Bor | 1 | 0 |  |  |  |  |
| Bromaţi | - |  |  |  |  |  |
| Cadmiu | 44 | 0 |  |  |  |  |
| Cianuri totale | - |  |  |  |  |  |
| Cianuri libere | 107 | 0 |  |  |  |  |
| Crom total | 10 | 0 |  |  |  |  |
| Cupru | 44 | 0 |  |  |  |  |
| 1,2 dicloretan | 10 | 0 |  |  |  |  |
| Fluor | 74 | 0 |  |  |  |  |
| Hidrocarburi Policiclice Aromatice | - |  |  |  |  |  |
| Mercur | 11 | 0 |  |  |  |  |
| Nichel | 11 | 0 |  |  |  |  |
| Nitraţi | 1647 | 0 |  |  |  |  |
| Nitriţi la ieşirea din staţia de tratare | 1453 | 0 |  |  |  |  |
| Nitriţi în reţeaua de distribuţie | 1205 | 0 |  |  |  |  |
| Pesticide individual |  |  |  |  |  |  |
| 4,4 DDD | 15 | 0 |  |  |  |  |
| 4,4 DDE | 15 | 0 |  |  |  |  |
| 4,4 DDT | 15 | 0 |  |  |  |  |
| Aldrin | 15 | 0 |  |  |  |  |
| Alfa-HCH | 15 | 0 |  |  |  |  |
| Beta-HCH | 15 | 0 |  |  |  |  |
| Delta HCH | 15 | 0 |  |  |  |  |
| Dieldrin | 15 | 0 |  |  |  |  |
| Gama-HCH | 15 | 0 |  |  |  |  |
| Heptaclor | 15 | 0 |  |  |  |  |
| Heptaclorepoxid | 15 | 0 |  |  |  |  |
| Gamaclordan | 15 | 0 |  |  |  |  |
| Alfaclordan | 15 | 0 |  |  |  |  |
| Endosulfan I | 15 | 0 |  |  |  |  |
| Endrin | 15 | 0 |  |  |  |  |
| Endosulfan ÎI | 15 | 0 |  |  |  |  |
| Endrin aldehida | 15 | 0 |  |  |  |  |
| Metoxiclor | 15 | 0 |  |  |  |  |
| Endosulfan sulfat | 15 | 0 |  |  |  |  |
| Endrin cetona | 15 | 0 |  |  |  |  |
| Pesticide total | 300 | 0 |  |  |  |  |
| Plumb | 44 | 0 |  |  |  |  |
| Seleniu | 11 | 0 |  |  |  |  |
| Stibiu | 1 | 0 |  |  |  |  |
| Tetracloretenă şi tricloretenă | 20 | 0 |  |  |  |  |
| Trihalometani Total | 29 | 0 |  |  |  |  |
| Parametri indicatori | | | | | | |
| Aluminiu | 677 | 47 | 6,94% | Dozarea inadecvată a reactivilor de tratare | Termen scurt - Îmbunătăţirea procedeelor de tratare (dozarea reactivilor de coagulare  Termen lung – schimbarea sursei de apă. | Termen scurt, lung. |
| Amoniu | 1852 | 0 |  |  |  |  |
| Bacterii coliforme | 1590 | 18 | 0,36% | Dozarea inadecvată a reactivilor de tratare | Dozarea adecvată a dezinfectantului | Termen scurt |
| Carbon organic total | - |  |  |  |  |  |
| Cloruri | 1655 | 6 | 0,36% | Cauze hidrogeologice naturale. | Acţiuni de înlocuire a sursei. | Termen lung. |
| Clostridium perfringens | 31 | 0 |  |  |  |  |
| Conductivitate | 2053 | 0 |  |  |  |  |
| Culoare | 2149 | 0 |  |  |  |  |
| Fier | 547 | 0 |  |  |  |  |
| Gust | 2149 | 0 |  |  |  |  |
| Mangan | 63 | 0 |  |  |  |  |
| Miros | 2149 | 0 |  |  |  |  |
| Număr de colonii la 22 şC | 1373 | 0 |  |  |  |  |
| Oxidabilitate | 2178 | 0 |  |  |  |  |
| pH | 5283 | 0 |  |  |  |  |
| Sodiu | 1 | 0 |  |  |  |  |
| Sulfat | 45 | 0 |  |  |  |  |
| Turbiditate | 5285 | 15 | 0,28% | Dozarea inadecvată a reactivilor de tratare | Termen scurt - Îmbunătăţirea procedeelor de tratare (dozarea reactivilor de coagulare  Termen lung – schimbarea sursei de apă. | Termen scurt, lung. |
| Clor rezidual liber | 2097 | 25 | 1,19% | Dozarea inadecvată a reactivilor de tratare | Dozarea adecvată a dezinfectantului | Termen scurt |
| Activitate α globala | 39 | 0 |  |  |  |  |
| Activitate β globala | 39 | 0 |  |  |  |  |

|  |  |
| --- | --- |
| DIRECTOR EXECUTIV | DIRECTOR EXECUTIV ADJUNCT SĂNĂTATE PUBLICĂ |
| Dr. Dorina DUMA | Dr. Mihai MOISESCU-GOIA |
|  |  |

Int./Red. Dr. Adriana Tanase